‫מכבי אש.‬
‫תוכלו לשלוח אמבולנס לרחוב 25 פינת סטייט?‬
‫מה הבעיה?‬
‫יש פה נער צעיר או גבר או משהו,‬ ‫והוא עירום כולו.‬
‫הוא עדיין בחוץ‬ ‫ואנשים מנסים לעזור לו לעמוד. הוא לא מצליח.‬
‫הוא לא לבוש. הוא ממש פצוע.‬
‫הוא ער?‬ ‫-הוא לא ער.‬
‫הם מנסים לעזור לו ללכת,‬ ‫אבל הוא לא מסוגל לתפקד.‬
‫טוב.‬ ‫-בכל פעם שהוא עומד, הוא נופל.‬
‫רחוב 25 פינת סטייט?‬ ‫-כן.‬
‫טוב. בסדר.‬ ‫-החד סטרי. טוב. ביי.‬
‫- 27 במאי, 1991‬ ‫שעה 2:00 -‬
‫מה שקרה באותו הלילה לא ייאמן.‬
‫היה גבר צעיר ועירום מחוץ לדירה של דאהמר.‬
‫הוא לא לבש בגד אחד לרפואה.‬
‫שתי נשים הזעיקו את מכבי האש ואת המשטרה‬
‫כי חלק מהאנשים שהיו שם‬ ‫ראו שהוא מדמם מפי הטבעת.‬
‫הברך שלו הייתה משופשפת.‬
‫היה ברור שהוא מטושטש ממשהו.‬
‫למה הנער הזה‬
‫היה עירום, מדמם ומבולבל‬
‫ברחובות מילווקי?‬
‫- סדרה תיעודית של NETFLIX -‬
‫- מייקל רוס‬ ‫ידיד של כמה מהקורבנות -‬
‫היה לנו קניון בשם ״גרנד אווניו״,‬ ‫וג׳פרי דאהמר היה שם כל הזמן.‬
‫היינו רואים אותו באזור המסעדות,‬
‫מסתובב לו בקניון.‬
‫הוא צילם אנשים,‬
‫והוא היה אומר,‬
‫״אתה נראה כמו דוגמן. רוצה שאצלם אותך?״‬
‫- 26 במאי, 1991 -‬
‫- 7 שעות לפני השיחה למוקד החירום -‬
‫דהאמר ישב לאכול פיצה ולשתות בירה…‬
‫- ד״ר פארק דיץ‬ ‫פסיכיאטר פורנזי מטעם התביעה -‬
‫כשהוא ראה גבר צעיר ונאה,‬
‫קונראק סינתסימפון,‬ ‫עובר שם, והתחיל לשוחח איתו.‬
‫- קונראק סינתסימפון -‬
‫הוא הציע לגבר הצעיר 50 דולר‬
‫כדי שידגמן בצילומים.‬
‫והגבר הצעיר‬
‫הסכים לבוא עם דאהמר לדירה שלו.‬
‫בדירה דאהמר נתן לו משקה‬
‫שהכיל כמות של טריאזולאם‬
‫שתגרום לו לאבד הכרה לזמן מה.‬
‫- קנת מיולר, לוטננט‬ ‫מחלק הרצח של משטרת מילווקי -‬
‫דאהמר רצה שהקורבן שלו יישאר בחיים‬ ‫לכמה שיותר זמן.‬
‫בפגישות שלי איתו,‬
‫מר דאהמר אמר לי‬ ‫שהוא רצה מישהו כנוע לחלוטין,‬
‫שיישאר איתו בלי החשש שיעזוב.‬
‫- ד״ר קנת סמייל‬ ‫פסיכולוג פורנזי -‬
‫על כמה מהם ניסיתי את טכניקת הקידוח.‬
‫וניסיתי גם עליו את הקידוח.‬
‫באמת?‬
‫מתי?‬
‫לפני שהשוטרים הגיעו או אחרי?‬ ‫-כן, לפני שהשוטרים הגיעו.‬
‫- ונדי פטריקוס‬ ‫הסנגורית של דאהמר -‬
‫ג׳פרי סיפר לי על קונראק‬
‫ועל כך שהוא תיקן ושינה קצת את השיטה שלו‬
‫בניסיון להפוך אותו לזומבי‬
‫שיישאר בחיים.‬
‫דאהמר קדח חור בגולגולת שלו,‬
‫הזריק חומצת מימן כלורי‬
‫וחיכה לראות אם הפעם הוא הצליח,‬
‫כי האחרים מתו מהזריקה הזו.‬
‫לאיזה עומק חדרת עם המקדחה לדעתך?‬
‫עד למוח.‬ ‫-חמישה עד שמונה סנטימטרים?‬
‫כן.‬ ‫-וקדחת ישר מלמעלה למטה?‬
‫כן.‬ ‫-לא יצא משם כלום?‬
‫לא היה שום נוזל?‬ ‫-לא ראיתי שום נוזל.‬
‫וגם לא ירד דם.‬
‫קונראק היה מסוגל לתפקד במידה מוגבלת.‬
‫הוא היה מטושטש והכול.‬
‫הוא לא מת או משהו. והוא דיבר.‬
‫חשבתי שאולי אוכל להשאיר אותו ככה.‬
‫ג׳ף אמר לו מה הוא רצה שיעשה, וזה עבד.‬
‫ג׳ף לא לקח בחשבון את העובדה‬
‫שהוא עלול לברוח מהדירה.‬
‫- א. מייקל מקאן‬ ‫התובע המחוזי של מילווקי -‬
‫דאהמר יצא לקנות אלכוהול.‬ ‫הוא עשה זאת הרבה במהלך הפשעים.‬
‫במקרה המסוים הזה,‬ ‫הוא יצא לשתות בירה בבר שהיה בקרבת מקום.‬
‫בזמן שדאהמר שתה בירה,‬
‫קונראק ניצל את ההזדמנות לברוח מהבית‬
‫ולצאת לסמטה.‬
‫- אן א. שוורץ‬ ‫עיתונאית, ״מילווקי ג׳רנל״ -‬
‫ואז אחת מהשכנות הסתכלה למטה מהחלון‬ ‫וראתה אותו.‬
‫הנשים התקשרו למשטרה.‬
‫המשטרה הגיעה,‬
‫וקונראק ישב שם עכשיו עטוף בשמיכה.‬
‫השוטרים ניגשו אליו לגלות מה קורה.‬
‫השוטרים ניסו לתשאל את קונראק.‬
‫- ג׳יימס קוזי‬ ‫עיתונאי, ״מילווקי סנטינל״ -‬
‫קונראק לא הצליח לתקשר‬ ‫ולמסור את צידו בסיפור כי הוא סומם.‬
‫לא היה שום סימן מעיד‬ ‫לכך שדאהמר קדח חור בגולגולת שלו.‬
‫- ג׳ראלד בויל‬ ‫ראש צוות ההגנה של דאהמר -‬
‫לא זרם מתוכו דם.‬
‫ובזמן שזה התרחש, דאהמר הגיע לרחוב.‬
‫- קרוקר סטיבנסון‬ ‫עיתונאי, ״מילווקי סנטינל״ -‬
‫הנשים הצעירות התערבו.‬ ‫הן שאלו את קונראק לשמו. הוא לא הצליח לדבר.‬
‫ואז הן נעמדו ביניהם ואמרו,‬ ‫״אל תתקרב אליו״.‬
‫שתי נשים שחורות בנות 18‬ ‫הגנו עליו מפני דאהמר.‬
‫המשטרה לא הקשיבה לבנות האלה.‬
‫הם אפילו לא שאלו לשמותיהן.‬
‫הם אמרו להן שוב ושוב להיות בשקט,‬ ‫שיעצרו אותן אם ימשיכו לדבר.‬
‫דאהמר אחז בזרועו ואמר,‬ ‫״לא, הוא החבר שלי״, ולקח אותו בחזרה הביתה.‬
‫דאהמר הניח שבתור איש לבן,‬
‫״אני אוכל לספר לשוטרים האלה את הגרסה שלי.״‬
‫אין לי אלא להניח שהוא חשב כך כי הוא ידע,‬
‫״אני לבן. אני אוכל לחמוק מזה ללא עונש.״‬
‫ג׳פרי תמיד הצליח להגיב במהירות.‬
‫נראה שזה טבעי עבורו‬
‫להיות מסוגל לתמרן‬ ‫ולהוציא את עצמו ממצבים בעייתיים.‬
‫יש איש עירום ברחובות,‬
‫משמיע רעשים.‬
‫המשטרה חשבה שהוא שיכור לגמרי.‬
‫אז מה הם עשו? הם לא סתם השאירו אותו שם.‬
‫הם לקחו אותו למקום בטוח,‬
‫לדירה שממנה הוא הגיע.‬
‫אז הם נכנסו לדירה.‬
‫קונראק התיישב על הספה כאילו זה הבית שלו.‬
‫כל הבגדים של קונראק היו בערֵמה קטנה,‬
‫מסודרים יפה איפשהו בסלון.‬
‫דאהמר הראה לשוטרים‬ ‫תמונות של הבחור הצעיר שהוא עצמו צילם‬
‫ואמר שהוא בן הזוג שלו.‬
‫הם אמרו, ״אנחנו לא נעצור אותם‬ ‫רק כי הם הומוסקסואלים.‬
‫״זה לא יקרה.״‬
‫והם השאירו את סינתסימפון‬ ‫על הספה בביתו של דאהמר‬
‫בלי להציץ לתוך חדר השינה.‬
‫השוטרים לא ידעו שבחדר השינה של דאהמר‬
‫גופתו של טוני יוז‬
‫הייתה מונחת על המיטה.‬
‫המשטרה עזבה את המקום, וזמן קצר לאחר מכן‬
‫דאהמר הזריק עוד חומצה‬
‫למוחו של קונראק סינתסימפון.‬
‫מה שמת שם?‬
‫עם קונראק, מילאתי מזרק בחומצת מימן כלורי.‬
‫השתמשתי בחומצה שוב במנה קטנה יותר‬
‫אבל זה עדיין היה יותר מדי בפעם השנייה,‬ ‫אחרי שהזרקתי לו מנה שנייה.‬
‫אחת הבנות שניסו להגן על קונראק‬
‫חזרה הביתה‬ ‫וסיפרה לאימא שלה, גלנדה קילבלנד.‬
‫- 27 במאי, 1991‬ ‫שעה 2:31 -‬
‫משטרת מילווקי.‬ ‫-כן…‬
‫הייתה פה ניידת, מספר 60,‬
‫שעצרה פה מוקדם יותר הערב,‬ ‫לפני רבע שעה בערך.‬
‫זה הייתי אני.‬ ‫-מה קרה?‬
‫כלומר, הבת שלי והאחיינית שלי‬
‫ראו מה קורה. עשיתם משהו בעניין?‬
‫לא. זה היה חבר שיכור‬
‫של חבר אחר.‬
‫בן כמה היה הילד הזה?‬
‫הוא לא היה ילד. הוא היה מבוגר.‬ ‫-אתה בטוח?‬
‫גברתי, אני לא יודע‬ ‫איך להסביר את זה יותר בבירור. הכול טופל.‬
‫סינתסימפון מת.‬
‫הוא מת בתוך שעה‬ ‫מהרגע שהשוטרים יצאו מהדירה.‬
‫קונראק סינתסימפון‬
‫היה בן 14, והיה אחד מקורבנותיו‬ ‫הצעירים ביותר של דאהמר.‬
‫- רצח: קונראק סינתסימפון -‬
‫אם הם היו חושבים לרגע שהוא בסכנה,‬
‫הם לא היו נותנים לו לחזור לדאהמר.‬
‫- ג׳ף פלמינג‬ ‫כתב, רשת אן־בי־סי במילווקי -‬
‫המשטרה קיבלה הוראה להתייחס בכבוד‬ ‫לקהילה הגאה במילווקי.‬
‫והם כנראה חשבו שהם באמת מתנהגים בכבוד,‬
‫ולא מפרשים את המצב‬ ‫מתוך דעה קדומה הטרוסקסואלית.‬
‫מה שהמשטרה עשתה,‬
‫זה לא הספיק, מן הסתם.‬
‫יש לכם כמה אפרו־אמריקאיות‬
‫שאומרות שהנער הזה קטין,‬
‫שנראה שהוא לא היה ממש צלול.‬
‫אנשים אומרים שהם עשו את העבודה שלהם,‬ ‫שהם עשו כמיטב יכולתם.‬
‫זה היה הרבה פחות ממה שהם היו צריכים לעשות.‬
‫אם הם היו בודקים את שמו‬ ‫הם היו מגלים שהוא בתקופת מבחן‬
‫כי הוא תקף בחור מלאוס…‬
‫- תקיפה מינית -‬
‫שיתברר בהמשך שהיה אחיו של קונראק.‬
‫איך דבר כזה קורה?‬
‫- משפחה חווה טרגדיה -‬
‫הם נפלו קורבן פעמיים לג׳פרי דאהמר,‬
‫ג׳פרי דאהמר תקף מינית‬ ‫את אחד מאחיו של קונראק לפני שלוש שנים.‬
‫המשפחה היגרה לאמריקה לפני 11 שנה‬
‫מתוך חלום על חיים טובים יותר.‬
‫תחת זאת, הם קיבלו מג׳פרי דאהמר סיוט מחריד.‬
‫הוא אמר, ״זה נראה יותר מצירוף מקרים״.‬
‫עם זאת, העניין הזה‬ ‫ממש זעזע את ג׳ף כשהוא שמע עליו.‬
‫הוא היה פשוט המום.‬
‫האירו־אסייתים, זה פשוט מדהים‬ ‫שהם היו אחים. זה לא ייאמן.‬
‫אני לא מאמין.‬
‫אתה אומר שזה אחיו?‬
‫אתה יודע איך קראו לו?‬ ‫-לא.‬
‫בהחלט לא.‬
‫זו טרגדיה איומה למשפחת סינתסימפון.‬
‫קורבן תקיפה מינית‬
‫וקורבן רצח באותה המשפחה.‬
‫קשה לתפוס את הסבל שהמשפחה הזו נאלצה לחוות‬
‫בגלל ג׳פרי דאהמר.‬
‫- מאי 1991 -‬
‫- יולי 1991 -‬
‫לאחר שדאהמר נעצר ביולי 1991…‬
‫- שוטרים לא סייעו לנער עירום ומדמם -‬
‫הקהילה הייתה כמרקחה כשגילו‬ ‫שהמשטרה השיבה את קונראק לידי דאהמר.‬
‫גלנדה קליבלנד התקשרה לתחנת המשטרה‬
‫שוב ושוב בשבוע שלאחר מכן.‬
‫היא אמרה, ״הבת שלי ראתה נער עירום״.‬
‫היא האמינה שהוא הותקף מינית.‬
‫- מילווקי סנטינל -‬
‫הייתי עיתונאי צעיר ב״סנטינל״‬ ‫כשהסיפור של דאהמר התפרסם.‬
‫מישהי רצתה לדבר עם מישהו על דאהמר,‬ ‫ואמרתי, ״אני יכול לדבר איתך״.‬
‫- גלנדה קליבלנד‬ ‫שכנתו של דאהמר -‬
‫האישה שעל הקו הייתה גלנדה קליבלנד.‬ ‫היא סיפרה לי סיפור‬
‫ואמרה שהם ניסו להגן על נער,‬
‫והמשטרה לא הקשיבה להן.‬
‫התקשרתי למפקד תחנת המשטרה.‬
‫ציפיתי שהוא יכחיש, אבל זה לא קרה.‬
‫הם אמרו, ״כן, העניין בחקירה״.‬
‫איך המשטרה הייתה מסוגלת‬ ‫להחזיר את הנער לידי האיש הזה?‬
‫הם החזירו בן מיעוטים לידיו של דאהמר,‬
‫אבל האמינו לדבריו של האדם הלבן‬ ‫ולא לדבריהן של חמש עדות שחורות.‬
‫מסקנתי היא שהשוטרים כשלו…‬
‫- פיליפ אראולה‬ ‫מפקד משטרת מילווקי -‬
‫לבצע את חובותיהם כראוי‬ ‫בהתאם לחוקים ולתקנות‬
‫של משטרת מילווקי.‬
‫שני השוטרים, ג׳ון בלזרזק וג׳ו גבריש…‬
‫- ג׳ו גבריש‬ ‫שוטר, משטרת מילווקי -‬
‫פוטרו ממשטרת מילווקי.‬
‫- שני שוטרים פוטרו בחקירת דאהמר -‬
‫הייתה סערה במשטרה. העיר הייתה מפולגת.‬
‫היו אנשים שתמכו בשוטרים.‬
‫אנחנו תומכים בשוטרים שלנו במאת האחוזים.‬
‫- מלח הארץ -‬
‫רבים מחברי הקהילה הלבנה לא משוכנעים‬
‫שקיימת בעיית גזענות במשטרה.‬
‫הם תומכים בשוטרים ומגנים עליהם‬ ‫אפילו כשההאשמות הולכות וגוברות.‬
‫אני אישית מרגישה שהשוטרים‬ ‫מתייחסים לכל הקהילה שלנו באופן שווה והוגן.‬
‫זו ההכשרה שהם מקבלים.‬
‫אני לא חושב שהשוטרים‬
‫קיבלו החלטה על בסיס גזענות,‬
‫או הומופוביה.‬
‫במבט לאחור, השוטרים כמובן טעו,‬
‫אבל דאהמר הצליח להונות אנשים רבים.‬
‫והוא הונה את השוטרים האלה באותו הלילה.‬
‫ואני בטוח שהשוטרים האלה‬
‫פקפקו בכך פעמים רבות.‬
‫- אנחנו תומכים בשוטרים שלנו, ואתם?‬ ‫בואו נגבה אותם! -‬
‫אנשים הפנו את תשומת הלב‬ ‫לשיחות שהשוטרים ניהלו בקשר‬
‫מייד לאחר התקרית.‬
‫גבר אסייתי שיכור ועירום‬
‫הוחזר לחבר הפיכח שלו.‬
‫רק רגע. השותף שלי‬ ‫צריך לעבור טיפול נגד כינים בתחנה.‬
‫שומעים את השוטרים צוחקים ברקע.‬
‫אני חושב שמה שהם עשו היה ביזיון.‬
‫- מקרי רצח סדרתיים‬ ‫חושפים מתחים עמוקים במילווקי -‬
‫זה חוזר לשורש‬ ‫של האופן בו אנחנו רואים הומוסקסואליות.‬
‫הומוסקסואלים היו מושא ללעג.‬ ‫התבדחו על חשבונם.‬
‫אבל אז שני השוטרים‬
‫ניגשו לבית המשפט המחוזי‬ ‫כדי לערער על פיטוריהם.‬
‫בית המשפט הסכים איתם,‬
‫והחזיר אותם לתפקידם,‬ ‫כולל תשלום על תקופת הפיטורים.‬
‫- ג׳ון בלזרזק הוא איש טוב -‬
‫המקרה של קונראק סינתסימפון‬
‫הציב את מילווקי תחת אור הזרקורים.‬
‫זה לימד אותם הרבה על הקהילה שלהם.‬
‫זה לימד אותם הרבה‬ ‫על ההגנה שהמשטרה סיפקה להם.‬
‫זה היה מקרה מפחיד מאוד.‬
‫- יולי 1991 -‬
‫- יוני 1991 -‬
‫לאחר שמר דאהמר הרג את הנער הצעיר מלאוס…‬
‫- ד״ר פרד ברלין‬ ‫פסיכיאטר פורנזי מטעם ההגנה -‬
‫גופות הלכו ונערמו בדירה שלו.‬
‫דאהמר הרג אבעה אנשים נוספים.‬
‫בהתחלה, עברו תשע שנים בין הרציחות שלו.‬
‫אחר כך עברו חודשים.‬ ‫אחרי קונראק, עברו שבועות.‬
‫שעה לפני שהייתי צריך לצאת לעבודה,‬
‫ניסיתי להחליט אם לחנוק אותו אז,‬
‫או להשאיר אותו בחיים למהלך הלילה.‬
‫החלטתי להשאיר אותו בחיים ולא הלכתי לעבודה.‬
‫ופיטרו אותו ביום ראשון שלאחר מכן.‬
‫וזו הייתה אבן הדומינו.‬
‫אבן הדומינו הראשונה‬ ‫שהתחילה את כל תגובת השרשרת.‬
‫- דירות אוקספורד -‬
‫הוא התחיל לשתות יותר‬
‫ולצאת משליטה.‬
‫שמתי לב שאני לא רואה אותו…‬
‫- ורנל באס‬ ‫שכנו של דאהמר -‬
‫לעיתים קרובות לאחר שפיטרו אותו.‬
‫הייתי הולך לדפוק בדלת שלו‬ ‫כדי לבדוק מה שלומו‬
‫והייתי מבחין בעינית מתכהה,‬
‫ואז שוב מתבהרת.‬
‫וידעתי שהוא ניגש לדלת‬
‫וראה אותי.‬
‫הוא ידע שאני זה שדפק בדלת‬
‫והוא לא פתח לי את הדלת.‬
‫אז הגעתי למסקנה שהוא רצה שאלך משם.‬
‫ועשיתי את זה.‬
‫שניים־שלושה רופאים‬ ‫קבעו בוודאות שהוא אלכוהוליסט.‬
‫הייתה לו אישיות מתמכרת.‬
‫אני חושבת שהייתה לו את אותה ההתמכרות לרצח.‬
‫וכשהיא הלכה והתעצמה,‬
‫הוא היה זקוק לזה יותר ויותר.‬
‫הוא הגיע לנקודה‬
‫שבה הוא היה חייב לצאת כל הזמן‬
‫ולמצוא לו אדם נוסף,‬
‫בלי להיפטר מהאחרים שהוא כבר הרג.‬
‫כשביתרתי אותו באמבטיה,‬
‫לא סיימתי את העבודה בלילה אחד.‬
‫מיהרתי מדי לסיים עם זה.‬
‫מה שהוא עשה העמיס עליו כל כך,‬
‫שהוא כבר לא שלט בזירה יותר.‬
‫הוא היה מתקלח‬ ‫עם שני אנשים על רצפת האמבטיה.‬
‫שאלתי, ״למה לא נפטרת מהגופות‬ ‫לפני שיצאת לחפש עוד אחד?״‬
‫הוא אמר, ״לא הייתה לי ברירה.‬ ‫הייתי צריך את הריגוש״.‬
‫היה חשוב שלא אפגין שיפוטיות,‬
‫ושלא אעמיד אותו במצב‬
‫שיגרום לו להפסיק לדבר.‬
‫אבל לשמוע‬ ‫את התיאורים המפורטים מג׳פרי דאהמר…‬
‫- הייתי פושט את הבשר שנשאר -‬
‫היה מאתגר.‬
‫זה ריגש אותך?‬ ‫-כן.‬
‫כן, רק לראות את הקרביים.‬
‫זה הלך והתעצם עם הזמן…‬
‫- קיימת איתם יחסי מין לפני מותם? -‬
‫עד שהוא לא רק קיים יחסי מין עם גופה.‬
‫- לפני ואחרי -‬
‫הוא פתח את המעיים של הגופה…‬
‫- בפעמים אחרות חתכתי כאן מקדימה -‬
‫וקיים יחסי מין עם הקרביים של האדם.‬
‫- ו… לעשות את זה ככה. -‬
‫לפעמים היה קשה מאוד להקשיב לזה‬
‫ולהעמיד פנים שזה לא משפיע עליי.‬
‫כמעט הסתבכתי בצרות כי‬
‫התברר שהריח הזה עורר את חשדם של השכנים.‬
‫לילה אחד ישנתי‬
‫וריח נורא העיר אותי‬ ‫בשעה 2:30 לפנות בוקר בערך.‬
‫ופתחתי את הדלת,‬
‫וראיתי מעין עננת ערפל.‬
‫ראיתם פעם סרט אימה שבו אתם בבית קברות,‬
‫והדבר הזה עולה? זה מה שראיתי.‬
‫סגרתי את הדלת,‬
‫לקחתי מגבת וחסמתי את הרווח מתחת לדלת.‬
‫ואז חזרתי לישון.‬
‫כשהתעוררתי סיפרתי לאשתי פאם על הריח,‬
‫והיא אמרה,‬ ‫״היום אני אלך לגלות מאיפה הוא מגיע״.‬
‫לאחר מכן, היא אמרה,‬
‫״רחרחתי את הצירים של הדלת,‬
‫״והריח מגיע מהדירה של ג׳ף.״‬
‫- פמלה באס‬ ‫שכנתו של דאהמר -‬
‫היא לקחה כיסא נוח,‬ ‫ישבה בדירה שלנו עם הדלת פתוחה‬
‫וחיכתה שג׳ף יחזור הביתה.‬
‫כשהוא חזר, היא שאלה אותו על הריח.‬
‫והוא אמר שהמקפיא שלו הפסיק לעבוד,‬
‫והבשר במקפיא התקלקל.‬
‫אז שאלתי אותו,‬
‫״אין לך אחריות על הדבר הזה?‬ ‫מתי קנית אותו?״‬
‫הם באו לשאול שאלות?‬
‫כן.‬ ‫-מה קרה?‬
‫אמרתי להם שהמקפיא פשוט התקלקל.‬
‫הוא נקט בשלל אמצעים כדי לשמר את מה שהצליח‬
‫מהגברים שהיו מושכים בעיניו.‬
‫וזה כלל צילום תמונות שלהם‬
‫כשהם מחוסרי הכרה או מתים,‬
‫הסרת חלקי גוף ושימור שלהם.‬
‫ובסופו של דבר זה כלל‬
‫גם קניבליזם.‬
‫בחרת את מה שהחלטת לשמור? איך בחרת?‬
‫בחרתי את החלקים שנראו הכי בשרניים.‬
‫החלקים שהיה בהם כמה שפחות שומן.‬
‫אז את שרירי הזרוע, את הירכיים, את השוקיים?‬ ‫-כן.‬
‫אכילת הקורבנות‬ ‫הייתה חלק מהחשיבה המעוותת שהתפתחה…‬
‫- הודאה: קניבליזם -‬
‫לאחר שמר דאהמר החליט‬ ‫שהוא לא יכול להיאבק בדחף להרוג.‬
‫- הרציחות כללו קניבליזם -‬
‫היו מספר חלקי גוף שהוא שקל לאכול,‬
‫כולל לב אדם.‬
‫אז הוצאת את הלב ואת הכבד,‬
‫ושימרת אותם ואת הירך שלו.‬
‫מה עשית עם כל השאר?‬
‫שמרתי בערך 25 ק״ג. השאר נזרק לפח.‬
‫כמה ק״ג אכלת, להערכתך?‬
‫בסך הכול, בערך…‬
‫חמישה.‬
‫בשלב מסוים הוא שתה דם אנושי,‬
‫ואיכשהו, לפי החשיבה המעוותת שלו,‬ ‫זה היה אמור ליצור חיבור‬
‫עם הדם של האנשים שהוא אכל.‬
‫הוא חשב, ״איכשהו, אם אוכל את הנשמות האלה,‬
‫״הן ימשיכו לחיות בתוכי.״‬
‫אז אם מישהו היה בודק במקפיא‬ ‫זה היה נראה כאילו סתם הצטיידת.‬
‫זה נראה כמו סתם בשר מהסופרמרקט.‬
‫הקפאתי אותו לכמה זמן.‬
‫לחודש בערך.‬ ‫-כן?‬
‫או אולי קצת פחות. לשבועיים־שלושה.‬
‫אלוהים. לא היה לי מושג‬
‫שזה קרה ממש בדירה שממול‬
‫לבית שבו גרנו.‬
‫כולם בבניין הרגישו שעבדו עליהם.‬
‫- חלקי גופות פזורים בדירה -‬
‫כולנו הרגשנו שג׳פרי דאהמר שיטה בנו.‬
‫- ייתכן שהמקרה כולל עד 12 גופות -‬
‫קשה מאוד‬
‫לפתח חיבה כלפי מישהו‬
‫ואז לגלות שהאיש הזה למעשה תקע לך סכין בגב.‬
‫- 3 ראשים כרותים, נמצאו חלקי גופות -‬
‫חשבתי שהוא חבר שלי.‬
‫תושבי הבניין והשכונה המומים הערב.‬
‫הם פשוט לא מאמינים‬
‫שפשעים חמורים כל כך התרחשו בדירה השכנה.‬
‫שאלת הגזע‬ ‫בסיפורו של ג׳פרי דאהמר עלתה היום,‬
‫שכן רוב הקורבנות היו שחורים,‬
‫והדברים קרו בשכונה שמרבית תושביה שחורים.‬
‫הגזענות היא המפתח, כי הדבר הקבוע,‬
‫יותר מיחסי המין עם הגופות, יותר מהמספר,‬
‫הדבר הקבוע היה גברים צעירים ושחורים.‬
‫דאהמר אמר שהקורבן האידיאלי שלו‬ ‫הוא גבר צעיר, אתלטי ושחור,‬
‫אבל שני הקורבנות הראשונים שלו היו לבנים.‬
‫היו לו קורבנות היספנים.‬ ‫היו לו קורבנות אסייתים.‬
‫הוא נמשך לבני מיעוטים. זה לא היה פשע שנאה.‬
‫הוא ניסה ליצור קרבה אינטימית‬
‫עם אנשים שהוא נמשך אליהם.‬
‫- רצח: אנתוני סירס‬ ‫רצח: ריימונד ״קאש די״ סמית -‬
‫אני לא יודע מה עבר לדאהמר בראש.‬
‫- רצח: אדוארד סמית -‬
‫הוא היה גזען? למי אכפת?‬
‫הוא רצח אנשים שחורים.‬
‫הוא רצח בני מיעוטים.‬
‫הוא רצח הומוסקסואלים.‬
‫לדעתי, מה שמשנה הוא שדאהמר נטל את חייהם‬
‫של הרבה אנשים‬ ‫שהיו אמורים להיות בחיים היום.‬
‫- 23 באוגוסט, 1991 -‬
‫- 30 בינואר, 1992 -‬
‫עם הטכנולוגיה של היום,‬ ‫המשפט של דאהמר ישודר דרך החלל החיצון‬
‫למדינות אחרות בתוך שניות אחדות.‬
‫באנגליה, אנשים אמרו שג׳פרי דאהמר‬
‫וידא שמילווקי‬ ‫לא תהיה ידועה רק בזכות הבירה שלה.‬
‫עכשיו היא תהיה ידועה בזכות רוצחים סדרתיים.‬
‫דאהמר הודה שרצח 17 אנשים.‬
‫דאהמר הודה באשמה.‬
‫העניין היחיד היה אם הוא שפוי או בלתי שפוי.‬
‫טענתו של דאהמר הייתה,‬ ‫״כן, רצחתי, אבל אני לא שפוי״.‬
‫המשפט היה אירוע גדול.‬
‫הוא משך עיתונאים רבים. היו שם בני משפחה.‬
‫הוא היה המופע הגדול.‬
‫מייקל מקאן היה התובע המחוזי‬ ‫שייצג את המדינה במשפט.‬
‫ג׳רי בויל היה הסנגור של דאהמר,‬
‫והיה בעל כישרון אדיר‬ ‫בשטיחת טיעונים מול חבר מושבעים.‬
‫וידעתי שהוא יהיה קשוח.‬
‫אני עדיין זוכרת‬ ‫איך היה לשבת עם שאר אנשי התקשורת‬
‫בבית המשפט המחוזי של מילווקי‬
‫כשחיכינו להופעתו הראשונה‬ ‫של דאהמר בפני בית המשפט.‬
‫זו עמדה להיות הפעם הראשונה‬ ‫שנראה אותו פנים אל פנים.‬
‫ציפינו למישהו כמו צ׳ארלס מנסון,‬
‫אבל דאהמר היה אדם נאה.‬
‫הוא היה שקט.‬
‫הוא לא נראה כמו רוצח סדרתי.‬
‫אני חושב שאבא של דאהמר קיווה‬
‫שיובן שדאהמר עשה את זה‬
‫בגלל מחלת נפש.‬
‫- ליונל דאהמר‬ ‫אביו של ג׳פרי דאהמר -‬
‫ליונל קיווה שבית המשפט‬ ‫יגיש לג׳ַפרי את העזרה שהיה זקוק לה.‬
‫נא לעמוד.‬
‫הקשיבו, הקשיבו. בית המשפט המחוזי‬ ‫של מילווקי, ענף 33, פותח בדיון.‬
‫כבוד השופט לורנס ס. גראם יושב בדין.‬
‫נטל ההוכחה היה על ההגנה -‬ ‫הם היו צריכים להוכיח אי שפיות.‬
‫כשטוענים לאי שפיות,‬ ‫ההגנה מציגה ראשונה את טיעוניה.‬
‫זה שונה מאוד מנטל ההוכחה הרגיל.‬
‫אני מקבל על עצמי את האחריות‬
‫להוכיח לכם‬
‫שלא היה זה אדם רשע,‬
‫אלא שהיה זה אדם חולה.‬
‫חובתי ומטרתי היו להוכיח‬
‫שהוא היה לא שפוי במהלך ביצוע הפשעים.‬
‫שכאשר הוא הרג מישהו, הוא סבל ממחלת נפש.‬
‫וזה מה שאני רואה כשאני מביט בג׳פרי דאהמר‬
‫כאדם שלם.‬
‫אדם שמתעניין בפנטזיות, בסימום,‬
‫בשמירת גולגולות בלוקר, בקניבליזם,‬
‫בדחפים מיניים, בקידוח,‬ ‫ביצירת זומבים, בנקרופיליה.‬
‫כמובן, בעיני האדם הממוצע…‬
‫- בותרו ובושלו -‬
‫הוא היה בלתי שפוי.‬ ‫הוא היה קניבל. הוא היה רוצח סדרתי.‬
‫- הטלת מומים -‬
‫אבל על פי ההגדרה הפלילית לאי שפיות,‬
‫האם הוא לא היה שפוי?‬
‫האם הוא עמד בהגדרה החוקית?‬ ‫זו הייתה שאלה פתוחה.‬
‫לפני שניתן להכריע‬ ‫שאדם סובל מאי שפיות לפי החוק,‬
‫יש לקבוע כי הוא סובל ממחלת נפש‬
‫וכי הוא חסר יכולת של ממש‬
‫להבחין בין טוב לרע.‬
‫או שהוא לא מסוגל לשלוט בהתנהגותו‬
‫כפי שהחוק דורש.‬
‫- ד״ר קארל וולסטורם,‬ ‫פסיכיאטר פורנזי מטעם ההגנה -‬
‫נסעתי לשיקגו והבאתי משם את ד״ר וולסטורם‬ ‫כדי שיעיד במשפט.‬
‫המבנה האישיותי של הנאשם,‬
‫האופן הבסיסי‬ ‫שבו הוא רואה את העולם ואת עצמו,‬
‫אובחן ומתאים לקריטריונים‬
‫של הפרעה סכיזוטיפלית והפרעת אישיות גבולית.‬
‫הסבר לנו מה זה אומר.‬
‫הם עושים ניסיונות קדחתניים‬ ‫להימנע מנטישה אמיתית או מדומיינת.‬
‫ובמקרה הזה,‬
‫זו הדוגמה הקיצונית ביותר‬ ‫לניסיונות הקדחתניים האלה.‬
‫דאהמר לא רצה שיעזבו אותו,‬
‫אלא שיישארו איתו.‬
‫תחושת הנטישה הזו לדעתי קשורה‬
‫לסיבה ששמר את חלקי הגופות של הקורבנות שלו.‬
‫הוא שמר את העצמות, הוא שמר את הגולגולות.‬
‫הוא שמר את כפות הידיים.‬
‫ג׳ף אמר לי שזה נועד להיות מזבח.‬
‫היה לי מעין כַּן.‬
‫כן בצבע שחור.‬
‫והנחתי עליו כיסוי עגול ושחור,‬
‫וסידרתי עליו את הגולגלות, מסביב.‬
‫זו הייתה פשוט הנצחה של…‬
‫האנשים האלה. מזכרת מכל אחד מהם.‬
‫זה היה העולם הקטן והפרטי שלי. כן.‬
‫הייתה לי שליטה מוחלטת.‬
‫זו השליטה המוחלטת ביותר שיכולה להיות לך.‬
‫זו, למעשה,‬
‫התמונה של מה שהוא צייר.‬
‫- שלדים צבועים‬ ‫גולגולות צבועות -‬
‫- שולחן שחור‬ ‫קטורת -‬
‫וכפי שאתם רואים פה,‬
‫הוא חתם עליו למטה.‬
‫הרגשת שאם תשמור את הגולגולות,‬
‫ותצליח לבנות את המזבח,‬
‫אתה תהיה פחות בודד,‬
‫כאילו הם מארחים לך לחברה?‬
‫נראה לי שסביר להניח שחשבתי ככה.‬
‫ג׳פרי בנה את המזבח כפעולה של כוח ושליטה.‬
‫וכדי שכל תכונה שמצאה חן בעיניו בכל אחד מהם‬
‫תוטמע לתוך חייו שלו.‬
‫זו הייתה מחשבת שווא מוזרה -‬ ‫הוא חשב שיוכל לקחת‬
‫את הגולגולות ואת העצמות של הקורבנות‬
‫וליצור תחנת כוח‬
‫שממנה הוא יוכל לקבל כוחות מיוחדים.‬
‫אנחנו מנסים לנצח עם הגנת אי שפיות.‬
‫כאן הוא איבד שליטה.‬
‫אנחנו מנסים להראות‬
‫שהוא כבר לא חשב בהיגיון.‬
‫לדעתי הוא סבל ממחלת נפש, נקרופיליה,‬
‫מצב פסיכיאטרי נדיר ביותר‬ ‫שעלול להיות מסוכן.‬
‫זה אדם שסובל מהפרעה פסיכיאטרית איומה‬
‫שנאבק קשות כדי לא לאפשר להפרעה הזו‬
‫להביא אותו למצב של פגיעה באחרים.‬
‫הוא הפסיד בקרב הזה, כמובן. לדעתי המקצועית…‬
‫- אנטומיה מזוויעה של פשע -‬
‫מר דאהמר אכן‬ ‫היה חסר יכולת של ממש להתאים את התנהגותו‬
‫לדרישות החוק.‬
‫אני חושב שבזמנו הוא תאם לדרישות החוקיות‬
‫להוכחת אי שפיות. ואני עדיין חושב כך היום.‬
‫פנו אליי ממשרד התובע המחוזי‬
‫כדי שאבצע הערכה פסיכיאטרית למר דאהמר.‬
‫בזמן כל רצח,‬
‫הייתה לו יכולת לא לרצוח.‬
‫לא היה כוח שאילץ אותו להרוג.‬
‫הייתה רק תשוקה‬
‫לבלות יותר זמן עם הקורבן.‬
‫אם הקורבן היה מסכים להישאר איתו מרצונו,‬
‫הוא לא היה הורג אותו.‬
‫זו אינדיקציה לכך‬ ‫שהוא היה מסוגל לשלוט במעשיו.‬
‫לא חשבתי שדאהמר סבל ממחלת נפש‬
‫או מהפרעה נפשית.‬
‫האם הוא ידע שזה פסול?‬
‫אני בטוח שהוא ידע שזה פסול, וזו הסיבה:‬
‫הוא אמר שהוא ידע שזה פסול‬ ‫בזמן ביצוע המעשים.‬
‫בכל אחד ואחד מהם.‬
‫בכל אחד ממקרי הרצח שהואשם בהם, הוא פעל‬
‫על מנת לוודא שלא ייתפס.‬
‫זה כלל התקנת מצלמות אבטחה מזויפות‬
‫כדי למנוע מאנשים לפרוץ לשם בזמן שהוא עובד.‬
‫זה כלל סילוק ראיות.‬
‫זה כלל הגפה של וילונות בזמן ביתור הגופות.‬
‫הוא ביצע פעולות רבות כדי לא להיתפס.‬
‫וכדי להרוג,‬
‫הוא היה צריך להתגבר על המעצורים שלו בעניין‬ ‫באמצעות שתייה לשוכרה.‬
‫כל הפסיכיאטרים הסכימו‬ ‫שהוא היה אלכוהוליסט ונקרופיל.‬
‫הם הסכימו שהוא ידע שמעשיו פסולים,‬ ‫אבל לא הסכימו שהוא לא יכול היה לשלוט בזה.‬
‫המשפט עורר בי הרבה מאוד חרדה.‬
‫ישבתי ליד ג׳ף.‬
‫כשהיו לו שאלות, הוא דיבר איתי.‬
‫לוונדי פטריקוס היה תפקיד חשוב‬ ‫בריכוך תדמיתו של ג׳פרי דאהמר.‬
‫העובדה שאישה צעירה ישבה שם‬ ‫גרמה לג׳פרי דאהמר להיראות קצת פחות מאיים.‬
‫זה היה חלק מהכוונה להראות למושבעים‬
‫שג׳פרי דאהמר לא היה המפלצת שרבים עשו ממנו.‬
‫היו לי בעיות במהלך‬
‫הייצוג של ג׳פרי דאהמר.‬
‫קיבלתי איומים ברצח מכמה מקורות שונים.‬
‫רק פעם אחת הרגשתי שהאיומים עלולים להתממש.‬
‫יצאתי ערב אחד, ובת משפחה של אחד הקורבנות‬
‫ניסתה לתקוף אותי עם מקל ביליארד‬
‫כי ייצגתי את ג׳ף.‬
‫אמרתי, ״את מבינה שזו רק עבודה, נכון?‬ ‫לא אני הרגתי את אחיך״.‬
‫היא לא הייתה מסוגלת,‬ ‫או שלא הייתה מוכנה, לראות את ההבדל.‬
‫היא פשוט ניסתה לתקוף אותי.‬
‫זה גרם לחששות שלי להסלים‬
‫במהלך המשפט,‬
‫ומאותו השלב‬ ‫התחלתי להסתגר בבית, פחות או יותר.‬
‫אביו של דאהמר ואימו החורגת‬ ‫הגיעו לבית המשפט מדי יום.‬
‫והיה ניכר שהמשפט מקשה עליהם.‬
‫רופא מסוים העיד וציטט מההודאה של דאהמר…‬
‫- אכל חלקים מהקורבנות -‬
‫וזה היה מידע פשוט מזעזע.‬
‫זה ניכר בפניו של אבא שלו.‬
‫ליונל דאהמר ישב שם עם שארי,‬
‫אשתו השנייה,‬
‫הוא ישב מאחורי בנו והביט,‬ ‫תמיד נשאר מאחוריו.‬
‫- שפוי? בלתי שפוי? -‬
‫המשפט נמשך שבועיים.‬
‫הוא יצא משליטה.‬
‫הוא לא יכול לעצור.‬
‫הוא היה רכבת דוהרת‬
‫שירדה מהפסים.‬
‫זה לא, ״האם הוא שפוי או בלתי שפוי?״‬
‫זה, ״האם הוא הוכיח‬ ‫במידה סבירה של ודאות שהוא היה בלתי שפוי?״‬
‫אם לא, התשובה היא לא.‬
‫אתם לא צריכים לפסוק שהוא היה שפוי.‬
‫לא מבקשים מכם לפסוק שהוא היה שפוי.‬
‫מבקשים מכם לפסוק,‬
‫״האם הוא הוכיח‬ ‫במידת ודאות סבירה שהוא היה בלתי שפוי?״‬
‫זו הסוגיה שלפניכם.‬
‫לאחר שכל העדויות נמסרו,‬ ‫המושבעים התחילו להתדיין.‬
‫- גורלו של דאהמר בידי המושבעים -‬
‫האם דאהמר זכאי בגין מחלת נפש?‬
‫זה מה שעל חבר המושבעים להחליט.‬
‫מושבעים, ואנשים ככלל, מודאגים מכך‬
‫שאם מישהו נמצא לא אחראי פלילית‬
‫והוא נשלח למוסד פסיכיאטרי,‬
‫הוא עלול להשתחרר ממנו ולפגוע באנשים שוב.‬
‫- שאלה של אי שפיות -‬
‫אפילו אם מטפלים בך בהצלחה במוסד פסיכיאטרי,‬
‫תצטרך לקבל אישור מבית המשפט‬ ‫לפני שתשוב לקהילה.‬
‫במקרה של מר דאהמר, אני חושב שלא סביר בעליל‬
‫שבית משפט היה מאשר את חזרתו לקהילה.‬
‫מעטים מוכנים להמר על ההחלטה שתתקבל.‬
‫הם יקבעו שהוא לא שפוי.‬
‫הם כנראה יחליטו שהוא שפוי.‬
‫מה לדעתך יחליט חבר המושבעים?‬
‫אין לי מושג.‬
‫המושבעים החלו להתדיין ביום שישי,‬ ‫וחזרו רק לקראת ערב יום שבת.‬
‫- חבר המושבעים של דאהמר‬ ‫פותח ביום השני לדיון בשאלת שפיותו -‬
‫הם בחנו את כל הראיות. הם היו נחושים בדעתם.‬
‫דממה בבית המשפט במילווקי היום‬ ‫כאשר המושבעים מסרו את החלטתם‬
‫באחד ממשפטי הרצח‬ ‫המזוויעים והמתוקשרים ביותר‬
‫בעת החדשה.‬
‫הכרעת הדין: ג׳פרי דאהמר היה שפוי‬
‫כשהרג וביתר גברים ונערים‬
‫בחיפוש מחריד אחר קרבה וסיפוק מיני.‬
‫זה הטריד אותי.‬
‫אם אדם שעסוק ביחסי מין עם גופות,‬
‫אם אדם שקודח חורים בראשים של בני אדם‬
‫כדי לנסות להשאיר אותם בחיים בתור זומבים‬
‫לא סובל מהפרעה פסיכיאטרית‬
‫אני לא יודע למה הכוונה‬ ‫במושג ״מחלה פסיכיאטרית״.‬
‫כמה אנשים בנאדם צריך לאכול במילווקי‬
‫כדי שיחשבו שהוא סובל ממחלת נפש?‬
‫אני עובד בתפקיד התובע המחוזי כבר 38 שנה.‬
‫אני לא רואה שום סיבה לחגיגה.‬
‫שבעה עשר אנשים מתו.‬
‫שבע עשרה משפחות נהרסו.‬
‫אין שום מקום לתחושת התעלות.‬
‫אבל הייתי נשבר אם המושבעים היו חוזרים‬
‫וקובעים שהוא היה לא שפוי.‬
‫דאהמר לא הגיב להכרעה שהיה שפוי.‬
‫שום תגובה.‬
‫כלום.‬
‫גברת דאהמר, האם תרצי להגיב?‬
‫לא.‬
‫מר דאהמר?‬ ‫-לא.‬
‫ניסינו לשוחח הבוקר‬ ‫עם סבתו של דאהמר, קתרין,‬
‫אבל היא כבר תלתה שלט על דלת ביתה‬
‫שבו כתוב שהיא חלשה מדי‬ ‫ובמצוקה רבה מדי ולא תדבר על המקרה.‬
‫פסק הדין לא היה מפתיע במיוחד…‬
‫- דאהמר שפוי -‬
‫אבל אני חושבת שהייתה לו מחלת נפש‬ ‫והוא היה זקוק לעזרה.‬
‫- 17 בפברואר, 1992 -‬
‫משפחות קורבנותיו התייפחו בהקלה,‬
‫בידיעה שדאהמר ככל הנראה ירצה עונש מאסר‬
‫במקום להישלח למוסד פסיכיאטרי.‬
‫המשפט של ג׳פרי דאהמר יגיע לסיומו היום‬
‫כשגזר הדין יימסר הבוקר‬ ‫בבית משפט במילווקי.‬
‫מה צפוי שיקרה הבוקר‬ ‫מבחינת גזר הדין של דאהמר?‬
‫קודם כול, המשפחות ידברו.‬
‫על פי חוקי המדינה, לכל משפחה מגיעה הזדמנות‬ ‫לתאר לבית המשפט‬
‫את ההשפעה של הפשע על בני המשפחה.‬
‫אני חושב שנשמע‬ ‫הצהרות טעונות ואמוציונליות מפי המשפחות.‬
‫אני אימו של אנתוני לי סירס.‬
‫ורק רציתי לדעת…‬
‫- מרילין סירס‬ ‫אימו של טוני סירס -‬
‫למה שזה יקרה לבן שלי?‬
‫אני רוצה להודות לחבר המושבעים.‬ ‫אני רוצה להודות לך, כבוד השופט.‬
‫פשוט תרחיקו את האיש הזה מהחברה, בבקשה.‬
‫אני רוצה לומר לג׳פרי דאהמר‬ ‫שהוא לא מבין את הכאב…‬
‫- שירלי יוז‬ ‫אימו של אנתוני יוז -‬
‫את האובדן ואת הקושי הנפשי‬ ‫שהוא גרם למשפחה שלנו.‬
‫אני לא רוצה לראות את אימא שלי‬ ‫עוברת דבר כזה יותר לעולם!‬
‫לעולם, ג׳פרי!‬
‫ג׳פרי, אני שונאת אותך, בן זונה!‬
‫אני שונאת אותך!‬
‫ג׳פרי יצא משליטה!‬
‫אל תתעסק איתי, ג׳פרי!‬ ‫אני אהרוג אותך, לעזאזל!‬
‫תסתכל עליי, בן זונה!‬
‫אני אהרוג אותך!‬ ‫-ארוחת צהריים והפסקה.‬
‫אני אהרוג אותך, חתיכת בן זונה!‬
‫היא חצתה את אולם בית המשפט לכיוונו‬ ‫ונראה שהיא מתכוונת לתקוף אותו.‬
‫הוא היה רגוע. הוא היה בשליטה.‬
‫הייתי חושב שזה יקפיץ אותו. זה לא.‬
‫הוא פשוט ישב שם. זה ג׳פרי דאהמר תחת לחץ.‬
‫השופט אמר לג׳פרי,‬ ‫״יש משהו שאתה מעוניין לומר‬
‫״לבית המשפט לפני שאקבע את גזר הדין?״‬
‫בשום שלב לא רציתי לצאת ללא עונש.‬
‫בכנות, רציתי לקבל עונש מוות.‬
‫לא שנאתי אף אחד.‬
‫ידעתי שאני חולה או רשע, או שניהם.‬
‫עכשיו אני חושב שהייתי חולה.‬
‫אני מקבל את כל האשמה על מעשיי.‬
‫פגעתי באנשים רבים.‬
‫פגעתי באימא שלי, באבא שלי ובאימי החורגת.‬
‫אני אוהב את כולם מאוד.‬
‫אני מקווה שהם יזכו בעצמם‬ ‫לשלוות הנפש שבה אני מעוניין.‬
‫לאחר מכן, כל שנותר לשופט לעשות היה‬ ‫לגזור עליו את העונש הכבד ביותר האפשרי‬
‫במדינה שאין בה עונש מוות.‬
‫דאהמר נשפט ל־15 מאסרי עולם רצופים.‬
‫יש!‬
‫סוף סוף הייתה להם סיבה להתעודד,‬
‫לראשונה מאז שבני המשפחות האלה‬ ‫שמעו על ג׳פרי דאהמר ועל מעשיו.‬
‫החיים נמשכים.‬
‫אולי מה שלמדתי מהטרגדיה הזו יעזור לאחרים.‬
‫ואני רק מודה לאלוהים על פסק הדין.‬
‫דאהמר זיהה את התמונות של סטיבן‬ ‫ונשאל איך הוא יכול להיות בטוח מי זה.‬
‫הוא אמר למשטרה,‬ ‫״אתה תמיד זוכר את הראשון שלך״.‬
‫אני רוצה שהוא יֵדע‬ ‫שגם אנחנו זוכרים את הראשון שלנו.‬
‫אנחנו חושבים על סטיב מדי יום ביומו.‬
‫- סטיבן היקס‬ ‫מת ב־18 ביוני, 1978 -‬
‫יש תחושה של סגירת מעגל,‬ ‫במיוחד עבור המשפחות‬
‫שחיכו שנים כדי לגלות מה קרה לבניהן.‬
‫זו תחושה עצובה של סגירת מעגל,‬
‫אבל זו סגירת מעגל.‬
‫- מתקן הכליאה קולומביה‬ ‫מדינת ויסקונסין -‬
‫דאהמר נשלח‬ ‫למתקן הכליאה קולומביה שבוויסקונסין.‬
‫אני לא יודע הרבה על בתי סוהר.‬ ‫אני מדמיין לעצמי מקום קודר ומשעמם מאוד.‬
‫חשבתי שאולי בבית הסוהר‬
‫אולי יתנו לי לעשות משהו, לגדל צמח כלשהו.‬
‫תמיד התעניינתי בגידול צמחים.‬
‫היו לי צמחים בדירה.‬
‫הוא היה בהשגחה כי היה מועד להתאבדות,‬
‫אז שיכנו אותו בתא ליחיד, בלי אסירים אחרים.‬
‫- דניס מרפי‬ ‫בלש, משטרת מילווקי -‬
‫הוא אמר לי, ״למה יש לי לצפות?״‬
‫אמרתי, ״אתה יכול לעשות הרבה דברים.‬
‫״אמרת שקראת את כתבי הקודש,‬
‫״ושרצית לחזור לזה.״‬
‫אז הוא אכן ביצע פעולות במטרה‬
‫לנסות לגאול את עצמו בעיני האל.‬
‫- פברואר 1992 -‬
‫- אפריל 1994 -‬
‫קיבלתי שיחת טלפון ב־1994‬ ‫מידידי הכומר שהיה במילווקי.‬
‫- רוי רטקליף‬ ‫הכומר של דאהמר -‬
‫הוא אמר שאסיר רוצה לעבור טקס הטבלה.‬
‫הוא אמר, ״כדאי שתשב.‬ ‫קוראים לו ג׳פרי דאהמר״.‬
‫חששתי מהפגישה איתו.‬
‫אף פעם לא ביקרתי בכלא עד אז.‬ ‫אף פעם לא ביקרתי רוצח עד אז.‬
‫ישבתי שם וחשבתי,‬
‫״אני נמצא בחדר‬ ‫עם מישהו שהרג הרבה גברים צעירים.״‬
‫והסתכלתי על כפות הידיים שלו.‬
‫חשבתי שכפות הידיים שלו קטנות יחסית לשלי.‬
‫עם כפות הידיים האלה, הוא חנק בני אדם,‬
‫והנה אני פה, מדבר איתו‬ ‫כאילו אנחנו סתם אנשים רגילים.‬
‫אמרתי, ״כן, אני אטביל אותך״.‬
‫נראה שהוקל לו מאוד לשמוע את זה.‬
‫הוא אמר, ״חששתי שתאמר שאני רשע מדי,‬ ‫״שאני נורא מדי, מושחת מכדי לעבור הטבלה.״‬
‫- דאהמר אומר שהרגיש שהוא אדם רשע‬ ‫״כשעשיתי את מה שעשיתי״ -‬
‫הכניסו את ג׳ף.‬
‫דחפתי את ראשו אל מתחת למים,‬
‫וכשהוא יצא, אמרתי, ״ברוך הבא למשפחת האל״.‬
‫ביום ההטבלה שלו,‬
‫ג׳ון ויין גייסי הוצא להורג.‬
‫- 6 גופות נוספות נקשרו לגייסי -‬
‫היה גם ליקוי חמה מלא.‬
‫היו שניסו למצוא בכך משמעות מיסטית כלשהי.‬
‫מאותו היום, נפגשנו פעם בשבוע למשך שעה.‬
‫המטרה הייתה התחזקותו האמונית,‬
‫הבנת משמעות האמונה שלו, והמשכנו מדי שבוע.‬
‫ג׳פרי דאהמר גר בבניין הזה, שם.‬
‫בניין בידוד משמעתי מספר שתיים.‬
‫יש לו עבודה - הוא מטאטא רצפות ושוטף אותן,‬
‫וגורמים רשמיים בכלא מקווים שבסופו של דבר‬ ‫הוא יוכל לחיות בחברת האסירים האחרים.‬
‫ראיתי אותו בפעם האחרונה‬ ‫ביום שלפני חג ההודיה.‬
‫הוא נתן לי כרטיס ברכה‬ ‫והדגיש את המילה ״חבר״.‬
‫זה הצביע על כך שהוא התחיל להבין‬
‫מה זו חברות לראשונה בחייו.‬
‫אחרי שהוא ישב בכלא במשך שנה,‬
‫הלכתי לבקר אותו.‬
‫הוא אמר, ״אני לא אמשיך ככה.‬ ‫אני לא יכול לשבת פה בבידוד״.‬
‫הוא אמר, ״אם אני לא יכול לתקשר עם אנשים,‬
‫״כבר היה עדיף לי למות.״‬
‫הוא אמר, ״עומדים לבקש ממני לצאת מהבידוד״.‬
‫אמרתי, ״ג׳פרי, לא. אתה תמות תוך זמן קצר.‬
‫״כי לכולם יש כאלה עמדות חריפות‬
‫״ודעות מוצקות על מה שעשית.״‬
‫- הטבח במילווקי -‬
‫״אנחנו לא צריכים עוד מוות.״‬
‫אני אומר לך, ונדי.‬ ‫אני לא חושב שאצליח לשמור על קור רוח.‬
‫באמת שלא.‬
‫כי תמיד הייתי בנאדם‬
‫שצריך גירויים, גירויים שכליים.‬
‫ואין לי את הסבלנות הדרושה.‬
‫היה לי קשה מאוד לעזוב את המקום באותו היום.‬
‫ואמרתי, ״בבקשה, אל תעשה את זה.‬
‫״אתה לא תשרוד.״‬
‫- אפריל 1994 -‬
‫- 28 בנובמבר, 1994 -‬
‫בנובמבר 1994, בזמן שהיה בכלא,‬ ‫הוקצתה לו משמרת עבודה.‬
‫הוא ואדם בשם ג׳סי אנדרסון‬
‫נשלחו לנקות את הלוקרים בחדר הכושר.‬
‫כריסטופר סקארוור,‬ ‫אותו המשרד שלי הרשיע ברצח‬
‫כמה שנים קודם לכן, היה באותה המשמרת.‬
‫הוא לקח משקולת מחדר הכושר‬
‫והכה בראשו של דאהמר עם הנשק.‬
‫מהכלא מסרו לי‬
‫שהוא לא התגונן מפני המתקפה.‬
‫האירוניה בכל זה היא‬ ‫שברצח הראשון שביצע מר דאהמר,‬
‫הוא לקח ציוד הרמת משקולות‬
‫ונטל את חייו של סטיבן היקס.‬
‫המעגל נסגר.‬
‫הוא היה באגף הכללי מחוץ לבידוד‬ ‫למשך שנה לפני שהוא נרצח.‬
‫מפתיע שדאהמר שרד זמן רב כל כך.‬
‫- אסיר הורג את דאהמר -‬
‫איתנו כעת אביו של דאהמר, ליונל.‬
‫אמרת לי שהיית בעבודה‬
‫כשאשתך התקשרה לספר לך שהבן שלך נפצע.‬
‫מה קרה אחר כך?‬
‫היא התקשרה והודיעה לי‬
‫שג׳ף נפטר‬
‫באותו הבוקר, בסביבות השעה עשר.‬
‫פשוט לא האמנתי. אני…‬
‫התחלתי להתייפח ולרעוד‬
‫הייתי עצובה מאוד.‬
‫אי אפשר שלא לפתח קרבה‬
‫כשנמצאים יחד ימים,‬ ‫שבועות וחודשים רבים כל כך.‬
‫- חיים אלימים, מוות אלים -‬
‫היו שחשדו ששירות בתי הסוהר‬ ‫לקח על עצמו להוציא להורג את דאהמר,‬
‫והמושל, בצעד חכם מאוד,‬
‫הורה מיידית להקים ועדת חקירה.‬
‫בכלא הזה יש שלושה תריסרי מצלמות וידאו,‬ ‫דלתות פלדה אלקטרוניות,‬
‫ואיכשהו, כריסטופר סקארוור בן ה־25‬
‫הצליח לכאורה לחמוק ממערכת האבטחה המשוכללת.‬
‫אחד מהם הלך לענות לטלפון,‬ ‫השני האזין למוזיקה.‬
‫- הגופה‬ ‫האסיר השני -‬
‫מגוחך שלא היה שם אף אחד.‬
‫עבדתי פעם בכלא.‬
‫צפינו בהם מתרחצים.‬ ‫צפינו בהם אוכלים וישנים.‬
‫צפינו בהם עושים פיפי וקקי.‬
‫בכל פעם שהם זזו, היינו שם.‬
‫דאהמר היה אחד מהאסירים‬ ‫המפורסמים ביותר בחצי הכדור המערבי.‬
‫איך ייתכן שאסיר בולט כל כך‬ ‫הוצא להורג בין כותלי בית הסוהר?‬
‫נערכה בדיקה והוועדה קבעה שלא בוצע פשע.‬
‫לא הייתה קשירת קשר,‬ ‫אף אחד לא ניסה להיפטר מדאהמר מתוך המערכת.‬
‫הם טיפלו בו היטב ובצורה הוגנת.‬
‫- ג׳ויס דאהמר‬ ‫אימו הביולוגית של דאהמר -‬
‫הם שמרו עליו. הם ידעו מה הסכנות האפשריות.‬
‫זו לא אשמת בית הכלא.‬
‫על אף שג׳ף היה רוצח,‬
‫הוא אף פעם לא הצליח להגן על עצמו.‬
‫לא יכולתי לשמוח כשהוא נרצח.‬
‫אני מבין למה אחרים אולי שמחו,‬ ‫אבל אני הרגשתי רק עצב.‬
‫סיפור עצוב עם סוף עצוב.‬
‫ג׳פרי דאהמר היה אדם מורכב ביותר.‬
‫הוא היה אדם שסבל מאוד,‬
‫שהרגיש נטול נשמה, ריק.‬
‫עלתה בדעתך המחשבה שזה בזבוז לחסל אנשים‬
‫שנראים כל כך טוב בזמן שהם עדיין היו בחיים?‬
‫כן.‬
‫הרגשתי שזה…‬
‫בזבוז שלא יכולתי להשאיר אותם איתי‬ ‫לאורך זמן בלי להרוג אותם,‬
‫אבל לא הייתה לי דרך‬ ‫אחרת לגרום להם להישאר איתי‬
‫ולשלוט בהם.‬
‫לא הייתה לי ברירה.‬
‫הרגשת רגשות כלשהם?‬
‫הרגשתי הרבה…‬
‫הרבה מאוד ייסורי מצפון.‬
‫אני לא חושבת שג׳פרי מצא אי פעם‬
‫תשובה שסיפקה אותו‬
‫לשאלה למה הוא עשה את מה שעשה.‬
‫הוא אמר, ״אני מדבר‬ ‫עם כל כך הרבה פסיכיאטרים משפטיים.‬
‫״אם אחד מהם יוכל לתת לי סיבה,‬
‫״אני ממש אשמח לדעת.״‬
‫אבל כשהוא מת,‬ ‫ידעתי שהוא לעולם לא יֵדע מה התשובה.‬
‫אפשר בקלות לומר שהוא פשוט מפלצת מרושעת.‬
‫״למה הוא עשה את זה?״ ״כי הוא רשע.״‬ ‫״איך אנחנו יודעים?״ ״כי הוא עשה את זה.״‬
‫זו רק תווית במסווה של הסבר.‬
‫עדיין היו דברים שרציתי לדעת עליו,‬
‫עדיין היו דברים שרציתי לדבר איתו עליהם.‬
‫זה היה בזבוז של הזדמנות‬
‫ללמוד עליו ולגלות מה הניע אותו.‬
‫הוא עשה דברים איומים ונוראים,‬
‫אבל אם הם באמת לא היה מסוגל לשלוט במעשיו,‬
‫בואו נגלה מה קורה כאן.‬ ‫אולי כולנו נוכל ללמוד משהו, כחברה.‬
‫לג׳פרי דאהמר לא היה אכפת.‬
‫הוא לא ריחם עליהם.‬
‫הוא לא חש ייסורי מצפון.‬
‫- ״אני מקווה שאלוהים סלח לי״ -‬
‫ככל הידוע לי,‬ ‫מעולם לא כאב לו על האנשים שפגע בהם,‬
‫ועל כל הנזק שעשה.‬
‫הקורבנות של דאהמר‬ ‫בקושי קיבלו עזרה בסופו של דבר.‬
‫ובני המשפחה ששרדו,‬
‫לא ממש קיבלו פיצויים על האובדן שלהם.‬
‫אבל הרכוש של דאהמר‬ ‫שנלקח מהדירה שלו היה זמין.‬
‫ואז השופט הורה‬
‫שרכושו של דאהמר, כולל כלי הרצח שלו,‬
‫יעמדו למכירה פומבית ויימסרו למרבה במחיר.‬
‫הרווחים יתחלקו בין משפחות הקורבנות.‬
‫נדבן אחד רכש הכול בשם הקורבנות.‬
‫איש עסקים ממילווקי בשם ג׳ו זילבר‬
‫עשה מאמץ לרכוש את כל החפצים ולהשמיד אותם.‬
‫זילבר פנה‬ ‫לאנשי עסקים מובילים אחרים, לפוליטיקאים,‬
‫ולאנשים חשובים שגרו במילווקי.‬
‫הם גייסו 400,000 דולר ורכשו את כל הפריטים.‬
‫הם כועסים כי ייווצר מצב‬
‫שבו הפריטים האיומים האלה‬
‫יעמדו למכירה פומבית‬
‫בגלוי, לעיני העולם כולו.‬
‫הפריטים הועמסו על משאית זבל‬
‫ונלקחו למטמנה שמיקומה לא נחשף‬
‫באילינוי.‬
‫בשביל כמה שעות של עונג מיני, הוא נטל חיים‬
‫של אנשים שלא עשו לו כל רע,‬ ‫ושלא היה לו שום דבר נגדם.‬
‫הוא נטל את חייהם.‬
‫זו הטרגדיה.‬
‫אני מקווה שהעולם ישכח מדאהמר,‬
‫ושהוא ייזרק אל פח האשפה של ההיסטוריה.‬
‫אנחנו, כל הדיירים שגרו בדירות ״אוקספורד״,‬
‫ערכנו פגישה כדי להחליט מה לעשות.‬
‫והחלטנו שאנחנו לא רוצים לגור שם יותר.‬
‫אני ארגיש הקלה‬
‫כשאדע שהגברים הצעירים שמתו כאן,‬
‫שהנשמות שלהם וגופותיהם‬ ‫ינוחו בשלום כשהמקום ייהרס.‬
‫אז ״אוקספורד״ ייהרס‬
‫והתקווה היא שהזיכרונות הטרגיים שנולדו כאן‬ ‫יוכלו להיקבר לנצח.‬
‫מקום שרבים אומרים‬ ‫שהוא סמל לכאב ואלימות חסרת פשר‬
‫כבר לא יהיה בולט כל כך לעין‬ ‫עבור תושבי מילווקי‬
‫ועבור משפחות קורבנותיושל ג׳פרי דאהמר.‬
‫אני יכול להבין‬ ‫שמילווקי רוצה לשכוח מהמקרה הזה.‬
‫אבל אני חושב שחשוב להבין‬
‫שיש בעולם אנשים שעושים דברים איומים.‬
‫שהרשע קיים.‬
‫ג׳פרי דאהמר לא רק הרג אות הקורבנות שלו,‬
‫הוא גם פגע בקהילה.‬
‫הכאב שנבע ממעשי הרצח של ג׳פרי דאהמר‬ ‫פגע במילווקי.‬
‫ראינו את המשפחות בטלוויזיה.‬
‫הכרנו את השכונה.‬
‫זה היה מקרה שחשף‬
‫הרבה בעיות של גזענות,‬
‫הרבה דעות קדומות שונות,‬
‫במשטרה ובקרב תושבי מילווקי.‬
‫דאהמר ניצל את האנשים השקופים בקהילה שלנו‬
‫והוא זכה להגנה מהמוסדות‬
‫שהיו אמורים להגן‬ ‫על האנשים החלשים והפגיעים ביותר.‬
‫הם היו המטרות שלו, והמשטרה לא הגנה עליהם.‬
‫כל מה שנלמד‬ ‫לא יפצה על הסבל של המשפחות האלה.‬
‫אבל בואו לא נזרוק את זה לפח.‬
‫חשוב לעשות את זה נכון,‬
‫לדבר על זה באופן שמכבד את הקורבנות.‬
‫אנחנו לא יכולים לחזור לאחור‬ ‫ולתקן את מה שקרה ב־1991‬
‫ולפני כן, כשהוא התחיל להרוג אנשים.‬
‫מה שכן אפשר לעשות‬
‫הוא לעורר שיח על מה שקרה,‬
‫כדי שלא ניפול לאותן המלכודות,‬ ‫ולשפוך אור על הסיפור…‬
‫- המקום שבו היו דירות ״אוקספורד״ -‬
‫כדי שהפשעים שאנחנו רואים מדי יום‬ ‫ייפסקו או יופחתו.‬
‫העוני, הפשיעה החמורה,‬
‫העובדה שלא אכפת לנו ממעוטי היכולת,‬
‫כל הדברים האלה יצרו‬ ‫את מגרש המשחקים שבו הוא פעל.‬
‫כדי למנוע הישנות של מקרים כאלה,‬
‫חייבים לטפל בבעיות האלה‬
‫עוד היום.‬
‫הכאב תמיד יתקיים.‬ ‫הזיכרון של מה שקרה תמיד יתקיים.‬
‫- סטיבן היקס‬ ‫18 ביוני, 1978 -‬
‫תמיד נשאל ״מה אם?״‬
‫- סטיבן טומי‬ ‫20 בנובמבר, 1987 -‬
‫איפה הם היו יכולים להיות עכשיו?‬
‫- אנתוני סירס‬ ‫25 במרץ, 1989 -‬
‫תמיד נתגעגע לאדם הזה.‬
‫- ריימונד ״קאש די״ סמית‬ ‫20 במאי, 1990 -‬
‫- ארנסט מילר‬ ‫2 בספטמבר, 1990 -‬
‫האנשת בני האדם שאיבדו את חייהם…‬
‫- דיוויד תומס‬ ‫24 בספטמבר, 1990 -‬
‫היא חשובה.‬
‫- קרטיס סטרוטר‬ ‫17 בפברואר, 1991 -‬
‫- ארול לינדזי‬ ‫7 באפריל, 1991 -‬
‫ההכרה בכך שלכל אחד מהצעירים האלה…‬
‫- ג׳יימס דוקסטטור‬ ‫17 בינואר, 1988 -‬
‫- אדואד סמית‬ ‫24 ביוני, 1990 -‬
‫היו אם, אב, אחיות ואחים‬ ‫שאהבו אותם ועדיין מתגעגעים אליהם.‬
‫- ריצ׳רד גררו‬ ‫27 במרץ, 1988 -‬
‫- אנתוני יוז‬ ‫24 במאי, 1991 -‬
‫הם רק ניסו לעשות‬
‫את מה שכולנו מנסים לעשות.‬
‫- מאט טרנר‬ ‫30 ביוני, 1991 -‬
‫לשרוד. לחיות וליהנות מהחיים שניתנו להם.‬
‫- ג׳וזף בריידהופט‬ ‫19 ביולי, 1991 -‬
‫- ג׳רמיה ויינברגר‬ ‫5 ביולי, 1991 -‬
‫היו להם חיים שהם אהבו.‬
‫לדעתי חשוב לספר את הסיפור שלהם.‬
‫- אוליבר לייסי‬ ‫15 ביולי, 1991 -‬
‫לאף אחד לא מגיע למות כך.‬
‫- קונראק סינתסימפון‬ ‫27 במאי, 1991 -‬
‫- לזכרם -‬
‫תרגום כתוביות: אדוה לנציאנו‬